Fil-ġranet li għaddew Malta Art Events ippreżentaw  b’success kbir lill-pubbliku Malti r-rock opera Jesus Christ Superstar ġewwa Dar il-Mediterran. Din hi l-ewwel darba li din ir-rock opera ta’ Andrew Lloyd Webber u Tim Rice ittellgħat għall-ewwel darba minn artisti barrannin. Dan il-musical seraq l-immaġinazzjoni ta’ udjenzi kbar madwar id-dinja sa minn meta kien ittella’ għall-ewwel darba fl-1971. L-artisti li taw sehimhom gew mill-Brno City Theatre fir-Repubblika Ceka u wasslu l-emozzjonijiet fl-ahhar gimgha fil-hajja ta’ Gesu Kristu. Malta Art Events ħadmu bi sħiħ fl-aħħar xhur biex dan l-ispettaklu jkun possibbli. Fost il-produzzjonijiet li tellgħu fl-aħħar żminijiet insibu Mozart’s Requiem, The Best of Romeo and Juliet, Verdi and Wagner Opera Gala, Christmas Ballet Gala, Viennese Night Christmas Gala u Viennese Night. Id-direttur tal-kumpanija Radka Zemanova tat is-sehem tagħha f’diversi opera tours fil-Germanja u anki ħadet sehem fi musicals bħal Golem and Dracula fit-teatru Hybernia ġewwa Praga. Dusan Vitazek interpreta l-parti ta’ Gesu Kristu. Imwieled fir-Repubblika Ceka, hu ilu membru tal-Brno City Theatre sa mill-2005. Ħadem ukoll f’diversi produzzjonijiet bħal; Hair, West Side Story u Chicago. Artisti oħrajn f’din ir-rock opera, li għaliha kien hemm ukoll l-orkestra li daqqet live, insibu lil Petr Gazdik (Guda l-Iskarjota) u Ivana Vankova (Mary Magdalene). Il-pubbliku preżenti wera entużjażmu waqt it-tlett wirjiet li ttellgħu, tant li Malta Art Events issa se tkun qed taħdem fuq żewġ produzzjonijiet oħra għal Ġunju li gej, l-opra La Traviata u The Best of Musicals. Għal aktar informazzjoni wieħed għandu jidħol fis-sit www.maltaartevents.com jew jidħol fuq il-paġna facebook Malta Art Events.